પટણાઃ બિહાર વિધાનસભાની ચૂંટણીના પ્રથમ તબક્કામાં આજે સવારે ૧૨ જિલ્લાની ૪૯ વિધાનસભા બેઠકો માટે મતદાન શરૂ થઈ ગયું છે. બિહારના ભાગલપુર, બાંકા, જમુઈ, મુંગેર, લખીસરાઈ, ખગડિયા, શેખપુરા, નવાદા, બેગુસરાઈ, સમ‌િસ્તપુર જિલ્લાની ૪૯ બેઠકોનું મતદાન જારી છે. સવારે ૦૧.૦૦ વાગ્યા સુધીમાં સરેરાશ ૩૯ ટકાથી વધુ મતદાન નોંધાયું છે. સોમવારે બપોરે ૦૧.૦૦ વાગ્યા સુધી ૩૯ ટકા મતદાન થયું છે. આ દરમિયાન જમુઇમાં એલજેપી (એનડીએ)ના ઉમેદવાર વિજય સિંહ પર મહેશ્વરી ગામમાં હુમલો થયો હોવાના સમાચાર છે. હુમલાવરોએ એલજેપી ઉમેદવાર પર ફાયરિંગ કર્યું હતું. આ ઘટના બાદ પોલીસે એક આરોપીની ધરપકડ કરી લીધી છે. બીજી તરફ વિજય સિંહ માંડ-માંડ બચ્યા હોવાનું જાણવા મળી રહ્યું છે.